**Paziņojums par iepirkuma pārtraukšanu**

Publisko iepirkumu likuma 8.2 panta iepirkumam

„Apsardzes pakalpojumu nodrošināšana SIA „Jūrmalas slimnīca”, ID Nr. SIAJS 2016/27

SIA „Jūrmalas slimnīca” iepirkuma „Apsardzes pakalpojumu nodrošināšana SIA „Jūrmalas slimnīca”, ID Nr. SIAJS 2016/27P komisija (turpmāk tekstā – Komisija) 2017.gada 5.janvārī ir pieņēmusi lēmumu pārtraukt iepirkumu „Apsardzes pakalpojumu nodrošināšana SIA „Jūrmalas slimnīca”, ID Nr. SIAJS 2016/27

Lēmums pieņemts, jo Komisijai, **lai tā nodrošinātu vienlīdzīgu attieksmi pret visiem apsardzes komersantiem un iepirkuma rezultātā saņemtu kvalitatīvu pakalpojumu**, nepieciešams pārstrādāt iepirkuma tehnisko specifikāciju, papildinot to ar apsardzes darba organizācijas prasībām, kuras nepieciešams ievērot objektā sniedzot fiziskās apsardzes pakalpojumu, detalizēti aprakstot apsarga darba pienākumus, savstarpēju maiņu nodošanu un pieļaujamo maiņu ilgumu stundās vienam cilvēkam, kā arī atskaitīšanās kārtību par paveiktajiem darbiem un konstatējamiem riskiem iestādes drošībai. Tas nepieciešams, lai visi apsardzes komersanti būtu vienādā situācijā un ievērotu vienādus nosacījumus gatavojot savus piedāvājumus, t.i., lai komersanti neizmantotu nepilnības iepirkuma dokumentācijā un nepiedāvātu tādu pakalpojuma darba organizāciju, kas var radīt šaubas par tā nodrošināšanas iespējamību, nepārkāpjot darba tiesības reglamentējošās normas. Tāpat nepieciešams paplašināt prasības tehniskai apsardzei, ko nevar izdarīt pie jau izsludinātā iepirkuma, un precizēt finanšu piedāvājumu, t.sk. informatīvo tāmi.

 Pieņemtais lēmums balstīts uz Slimnīcas objektīvajām vajadzībām apsardzes pakalpojumu nodrošināšanā un Drošības nozares kompāniju asociācijas un Latvijas drošības biznesa asociāciju sniegtajiem viedokļiem/rekomendācijām iepirkuma komisijai. Konstatētās nepilnības iepirkuma laikā nav iespējams novērst būtiski negrozot iepirkuma instrukcijā noteikto.

Vienlaikus Iepirkumu komisija informē, ka tuvākajā laika Slimnīca kā pasūtītājs izsludinās jaunu iepirkumu par apsardzes pakalpojumu iegādi.